Slow Flow satovi su laganijeg ritma i meditativnog karaktera. Na ovim satovima osvještavamo unutarnje stanje kroz svjesnost daha, pokret i zadržavanje jednostavnih joga pozicija. Satovi se razlikuju iz tjedna u tjedan tako da je svaki put naglasak na otvaranju nekog drugog dijela tijela. Kroz upute učitelj održava polaznikovu pažnju ovdje i sada te sugerira kamo i na koji način ju usmjeriti. Namjenjeni kako potpunim početnicima tako i naprednim polaznicima. ABC vinyasa nas uči kako da uz kreativan slijed povezanih pokreta i kroz svjesnost daha smanjimo razinu stresa, zagrijemo tijelo te se oslobodimo toksina. Ovi kreativni slijedovi koje mijenjamo iz tjedna u tjedan naučiti će vas pravilno povezati dah i pokret u jednu cjelinu te će vas naučiti pravilnom poravnanju tijela. Namijenjeni su svima kako početnicima tako i naprednijim vježbačima koji žele unijeti raznolikost u svoje vježbanje.